شه‌فه‌ق نيوز/ وه‌ڕيه‌وبه‌رايه‌تى پۆليس پاريزگاى سلێمانى، ئاشكراى ده‌سوه‌سه‌ركردن بڕيگ چه‌ك و ماتۆڕسكڵ بى مووڵه‌ت كرد و يه‌يش ده‌رخست ك خاوه‌نه‌يليان پيشكه‌ش وه‌ دادگا كريانه‌.
پۆليس سلێمانى له‌ به‌ياننامه‌يگ ئه‌را ئاژانس شه‌فه‌ق نيوز وت: له‌ئه‌نجام وه‌رده‌واميداين كار و ئه‌ركه‌يل ئه‌را ده‌سوه‌سه‌ركردن چه‌ك و ماتۆڕسكڵه‌يل بى مووڵه‌ت، به‌ش پۆليس پێنجوێن تويه‌نستگه‌ بڕيگ چه‌ك جوراو جوور و 13 ماتۆڕسكڵ ده‌سوه‌سه‌ر بكا.
جى باسه‌، به‌ياننامه‌گه‌ هه‌ميش وت: وه‌ بڕيار دادوه‌ر، خاوه‌ن ئه‌و چه‌ك و ماتۆڕسكڵه‌يله‌ هه‌واڵه‌ى دادگا كريانه‌ ئه‌را وه‌رگرتن سزاى ياسايى.
